Ո Ր Ո Շ ՈՒ Մ

ԿԱՏԱՐՈՂԱԿԱՆ ՎԱՐՈՒՅԹԸ ԿԱՍԵՑՆԵԼՈՒ ՄԱՍԻՆ

13.01.2015թ. ք.Երևան

ՀՀ ԱՆ Դատական ակտերի հարկադիր կատարման ծառայության Ավան և Նոր-Նորք բաժնի ավագ հարկադիր կատարող Կարեն Խաչատրյանս ուսումնասիրելով 07.08.2014թ. վերսկսված թիվ 01/07-5611/14 կատարողական վարույթի նյութերը

Պ Ա Ր Զ Ե Ց Ի

Երևան քաղաքի Ավան և Նոր Նորք վարչական շրջանների ընդհանուր իրավասության դատարանի կողմից 05.08.2013թ. տրված թիվ ԵԱՆԴ/0897/02/13 կատարողական թերթի համաձայն պետք է որպես հայցի ապահովման միջոց, արգելել պատասխանող «Մ.Փ.Վ. Շին» ՍՊ ընկերությանը՝ օտարել սեփական ակտիվները կամ կատարել որևէ այլ գործողություն, որի արդյունքում անհնարին կդառնա «Եվրոպա» ՍՊԸ-ի հանդեպ 10.01.2012թ., 26.01.2012թ., 07.03.2012թ., 23.03.2012թ., 28.06.2012թ. կնքված առուվաճառքի գործարքներով «Մ.Փ.Վ. Շին» ՍՊ ընկերության կողմից ստանձնած 15.594.500 ՀՀ դրամ պարտավորության պատշաճ կատարումը:

05.08.2014թ. պահանջատեր «Եվրոպա» ՍՊԸ-ի ներկայացուցիչ Վահե Գաբրիելյանը ՀՀ ԱՆ ԴԱՀԿ ծառայություն է ներկայացրել նույն դատարանի կողմից 17.07.2014թ. տրված թիվ ԵԱՆԴ/0897/02/13 կատարողական թերթը, համաձայն որի պետք է «Մ.Փ.Վ. Շին» ՍՊ ընկերությունից հօգուտ «Եվրոպա» ՍՊ ընկերության բռնագանձել 15.594.500 ՀՀ դրամ պարտքի գումարը, ինչպես նաև 4.000 ՀՀ դրամ՝ որպես նախապես վճարված պետական տուրքի գումար:

Պարտապանից բռնագանձել նաև 779.925 ՀՀ դրամ, որպես կատարողական գործողությունների կատարման ծախս:

Կատարողական վարույթով բռնագանձման վերաբերյալ վճռի հարկադիր կատարման ընթացքում պարտապան «Մ.Փ.Վ. Շին» ՍՊ ընկերության ողջ գույքի վրա բռնագանձում տարածելու պարագայում պարզվել է, որ այդ գույքը օրենքով սահմանված նվազագույն աշխատավարձի հազարապատիկի և ավելի չափով բավարար չէ պահանջատիրոջ հանդեպ պարտավորությունների ամբողջական կատարումն ապահովելու համար և պարտապանին պատկանող գույք և այլ դրամական միջոցներ չեն հայտնաբերվել, որոնց վրա կարելի է բռնագանձում տարածել:

Վերոգրյալի հիման վրա և ղեկավարվելով «Սնանկության մասին» ՀՀ օրենքի 6-րդ հոդվածի 2-րդ մասով, «Դատական ակտերի հարկադիր կատարման մասին» ՀՀ օրենքի 28-րդ հոդվածով և 37-րդ հոդվածի 1-ին մասի 8-րդ կետով

Ո Ր Ո Շ Ե Ց Ի

Կասեցնել 07.08.2014թ. վերսկսված թիվ 01/07-5611/14 կատարողական վարույթը 60-օրյա ժամկետով:

Առաջարկել պահանջատիրոջը և պարտապանին նրանցից որևէ մեկի նախաձեռնությամբ 60-օրյա ժամկետում սնանկության հայց ներկայացնել դատարան.

Սույն որոշումը երկու աշխատանքային օրվա ընթացքում հրապարակել [www.azdarar.am](http://www.azdarar.am) ինտերնետային կայքում.

Որոշման պատճենն ուղարկել կողմերին.

Որոշումը կարող է բողոքարկվել ՀՀ վարչական դատարան կամ վերադասության կարգով` որոշումը ստանալու օրվանից տասնօրյա ժամկետում:

Ավագ հարկադիր կատարող Կ.Խաչատրյան